Jaak Kilmi diplomitööna valminud lühimängufilmi «Külla tuli» tõlgendati kui uljast, ausat ja puhta südamega tehtud eesti filmi, mis on vaba mineviku pattudest - rezhissöör on lihtsalt nii noor, et pole Vene aja koledusi omal nahal kogenud. Tõsi, Kilmil on küll oma tugigrupp filmiajakirjanike ühingus olemas - Iho filmipoisid nimelt -, aga mitte ainult. Tegemist on tubli saavutusega ja arvata võib, et peagi läheb vanadel tegijatel kibedaks.